CELEX: 62009CN0018
Language: el
Date: 2009-01-14 00:00:00
Title: Υπόθεση C-18/09: Προσφυγή της 14ης Ιανουαρίου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/27
            
         Προσφυγή της 14ης Ιανουαρίου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-18/09)
   (2009/C 69/49)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: K. Simonsson και L. Lozano Palacios)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, διατηρώντας σε ισχύ τον Ley 48/2003, de 26 de noviembre, de régimen económico y de prestación de servicios de los puertos de interés general [νόμος 48/2003, της 26ης Νοεμβρίου 2003, για το οικονομικό καθεστώς και την παροχή υπηρεσιών των λιμένων γενικού ενδιαφέροντος], ειδικότερα τα άρθρα του 24, παράγραφος 5, και 27, παράγραφοι 1, 2 και 4, τα οποία προβλέπουν σύστημα μειώσεων και απαλλαγών όσον αφορά τα λιμενικά τέλη, παρέβη τις υποχρεώσεις που υπέχει από το κοινοτικό δίκαιο και ειδικότερα από το άρθρο 1 του κανονισμού (ΕΟΚ) 4055/86 του Συμβουλίου (1), της 22ας Δεκεμβρίου 1986, για την εφαρμογή της αρχής της ελεύθερης παροχής υπηρεσιών στον τομέα των θαλάσσιων μεταφορών μεταξύ κρατών μελών και μεταξύ κρατών μελών και τρίτων χωρών·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η ισπανική νομοθεσία προβλέπει σειρά απαλλαγών και μειώσεων όσον αφορά τα λιμενικά τέλη. Οι εν λόγω απαλλαγές και μειώσεις ρυθμίζονται ανάλογα με τα λιμάνια προελεύσεως και προορισμού των πλοίων και έχουν ως αποτέλεσμα την εφαρμογή περισσότερο ευνοϊκών ναύλων, πρώτον, στις μεταφορές μεταξύ ισπανικών αρχιπελάγων ή με την Ceuta και Melilla, δεύτερον, τις μεταφορές μεταξύ αυτών των λιμένων και των λιμένων της Ευρωπαϊκής Ένωσης και, τρίτον, μεταξύ των λιμένων της Ευρωπαϊκής Ένωσης. Η εν λόγω νομοθεσία εισάγει επομένως διακρίσεις.
   Το Βασίλειο της Ισπανίας, το οποίο επικαλείται την ειδική γεωγραφική θέση των επίμαχων λιμένων, δεν αιτιολόγησε ούτε την αναγκαιότητα ούτε την αναλογικότητα του μέτρου. Μολονότι αυτό υποχρεώθηκε να τροποποιήσει τις επίδικες νομοθετικές διατάξεις, η Επιτροπή δεν έχει ενημερωθεί για την έκδοση νόμου που να θέτει τέλος στην παράβαση.
   
      (1)  ΕΕ 1986, L 378, σ. 1.